Държавен вестник, бр. 55, 2020 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  55
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-400
от 26 май 2020 г.
На основание чл. 12, ал. 6 във връзка с чл. 6, 
ал. 1, т. 1 и 2 от Закона за биологичното разно-
образие и т. 2 от Решение № 122 от 2.03.2007 г. на 
Министерския съвет (ДВ, бр. 21 от 2007 г.), изменено 
с Решение № 52 от 5.02.2008 г. на Министерския 
съвет (ДВ, бр. 14 от 2008 г.), предвид Решение на 
Комисията 2009/93/ЕО от 12 декември 2008 г. за 
приемане съгласно Директива 92/43/ЕИО на Съ­
вета на втори актуализиран списък на територи­
ите от значение за Общността в Континенталния 
биогеографски регион (нотифицирано под номер 
C (2008) 8039) обявявам:
1. Защитена зона BG0000255 „Градинска гора“ в 
землищата на с. Градина, община Първомай, област 
Пловдив, и с. Мирово, община Братя Даскалови, 
област Стара Загора, с обща площ 4402,202 дка.
2. Предмет на опазване в защитена зона 
BG0000255 „Градинска гора“ са:
2.1. типът природно местообитание 91F0 Край­
речни смесени гори от Quercus robur, Ulmus laevis 
и Fraxinus excelsior или Fraxinus angustifolia покрай 
големи реки (Ulmenion minoris) по чл. 6, ал. 1, т. 1 
от Закона за биологичното разнообразие (ЗБР);
2.2. местообитанията на следните видове по 
чл. 6, ал. 1, т. 2 от ЗБР:
2.2.1. бозайници – Видра (Lutra lutra);
2.2.2. земноводни и влечуги – Голям гребенест 
тритон (Triturus karelinii), Червенокоремна бумка 
(Bombina bombina), Шипоопашата костенурка 
(Testudo hermanni), Шипобедрена костенурка (Testudo 
graeca), Обикновена блатна костенурка (Emys 
orbicularis), Пъстър смок (Elaphe sauromates);
2.2.3. безгръбначни – Бръмбар рогач (Lucanus 
cervus), Буков сечко (Morimus funereus).
3. Защитената зона по т. 1 се обявява с цел:
3.1. опазване и поддържане на типа природно 
местообитание, посочен в т. 2.1, и местообитанията 
на посочените в т. 2.2 видове, техните попула­
ции и разпространение в границите на зоната за 
постигане и поддържане на благоприятното им 
природозащитно състояние в Континенталния 
биогеографски регион;
3.2. подобряване на структурата и функциите 
на природно местообитание с код 91F0;
3.3. подобряване на местообитанията на видо­
вете Шипоопашата костенурка (Testudo hermanni), 
Шипобедрена костенурка (Testudo graeca) и Голям 
гребенест тритон (Triturus karelinii);
3.4. при необходимост подобряване на със­
тоянието или възстановяване на типа природно 
местообитание, посочен в т. 2.1, местообитания 
на посочени в т. 2.2 видове и техни популации.
4. Целите на защитената зона по т. 3 са опре­
делени съобразно важността на защитената зона 
за постигане и поддържане на благоприятното 
природозащитно състояние на типа природно мес­
тообитание и видовете по т. 2 в Континенталния 
биогеографски регион, както и за свързаността и 
целостта на мрежата от защитени зони в страна­
та, като част от Европейската екологична мрежа 
Натура 2000. Те определят и приоритетите при 
планиране и прилагане на мерки в защитената зона.
5. Приоритетни за опазване в защитената зона са 
типът природно местообитание и видовете по т. 2, 
за които са определени цели за подобряване в т. 3.
6. Пълният опис на координатите на точките, 
определящи границата на защитена зона BG0000255 
„Градинска гора“, е посочен в приложението, не­
разделна част от настоящата заповед.
7. Стандартният формуляр с данни и оценки за 
защитената зона, както и картен материал с грани­
ците є са налични и се съхраняват в Министерството 
на околната среда и водите, РИОСВ – Пловдив, 
РИОСВ – Стара Загора, и на интернет страницата 
на Информационната система за защитените зони 
от екологична мрежа Натура 2000.
8. В границите на защитената зона се забранява:
8.1. провеждане на състезания с моторни пре­
возни средства извън съществуващите пътища;
8.2. движение на мотоциклети, ATV, UTV и 
бъгита извън съществуващите пътища в неурба­
низирани територии; забраната не се прилага за 
определени на основание на нормативен акт трасета 
за движение на изброените моторни превозни сред­
ства, както и при бедствия, извънредни ситуации 
и за провеждане на противопожарни, аварийни, 
контролни и спасителни дейности;
8.3. търсене и проучване на общоразпростра­
нени полезни изкопаеми (строителни и скално­
облицовъчни материали), разкриване на нови и 
разширяване на концесионните площи за добив на 
общоразпространени полезни изкопаеми (строи­
телни и скалнооблицовъчни материали); забраната 
не се прилага в случаите, в които към датата на 
обнародване на заповедта в „Държавен вестник“ 
има започната процедура за предоставяне на раз­
решения за търсене и/или проучване, и/или за 
предоставяне на концесия за добив по Закона за 
подземните богатства и по Закона за концесиите, 
или е започнала процедура за съгласуването им 
по реда на глава шеста от Закона за опазване на 
околната среда и/или чл. 31 от ЗБР, или е подадено 
заявление за регистриране на търговско откритие;
8.4. постоянно съхраняване и депониране на 
отпадъци;
8.5. дейности, свързани с отводняване и ко­
ригиране на дерета и естествени водни обекти 
освен в случаи на опасност от наводнения, които 
могат да доведат до риск за живота и здравето на 
хората или настъпване на материални щети, при 
бедствия, аварии и за подобряване на състоянието 
на природното местообитание и местообитанията 
на видовете по т. 2;
8.6. употреба на пестициди, минерални, листо-
подхранващи и микроторове, както и на биологично 
активни вещества, които не са получили биологична 
и токсикологична регистрация от специализира­
ните комисии и съвети към Министерството на 
земеделието, храните и горите, Министерството на 
здравеопазването и Министерството на околната 
среда и водите;
8.7. употреба на минерални торове в пасища, 
мери, изоставени орни земи и горски територии, 
както и на продукти за растителна защита от 
професионална категория на употреба освен при 
каламитет и епифитотия;